SK Úradný vestník Európskej únie C 25/6

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 Zmluvy na štátnu pomoc pre malé a stredné podniky (MSP) pôsobiace vo výrobe, spracovaní a odbyte poľnohospodárskych výrobkov, ktorým sa mení a dopĺňa nariadenie (ES) č. 70/2001

(2009/C 25/03)

Číslo pomoci: XA 341/08

Členský štát: Dánsko

Názov schémy štátnej pomoci alebo názov podniku prijímajúceho individuálnu štátnu pomoc: Veterinær assistance

Právny základ: Lov om administration af Det Europæiske Fællesskabs forordninger om markedsordninger for landbrugsvarer m.v. (Bemyndigelsesloven), jf. lovbekendtgørelse nr. 297 af 28. april 2004

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 850 000 DKK

Maximálna intenzita pomoci: 100 %

Dátum implementácie: Od dátumu uverejnenia registračného čísla žiadosti o povolenie výnimky na internetovej stránke generálneho riaditeľstva Európskej komisie pre poľnohospodárstvo a rozvoj vidieka

Trvanie schémy štátnej pomoci alebo individuálnej štátnej pomoci: Do 30. septembra 2009

Účel pomoci: Účel schémy:

poskytovať chovateľom hydiny veterinárnu pomoc a know-how,

poradenstvo a pomoc dánskej rade pre hydinu Det Danske Fjerkræraad a ďalším organizáciám v odvetví chovu hydiny vo veterinárnych veciach,

šíriť a využívať najnovšie veterinárne poznatky na prospech chovu hydiny.

Pomoc sa neposkytuje stálym alebo bežným veterinárnym službám.

Konečnými príjemcami pomoci sú poľnohospodári zaoberajúci sa chovom hydiny. Schéma sa vzťahuje iba na malé a stredné podniky.

Schéma sa poskytuje na základe článku 15 ods. 2 písm. c) nariadenia (ES) č. 1857/2006. Týka sa výdavkov na poradenské služby

Príslušné odvetvia hospodárstva: Chov hydiny

Názov a adresa orgánu poskytujúceho pomoc:

Fjerkræafgiftsfonden Axeltorv 3 DK-1609 Copenhagen V

Internetová stránka: http//www.poultry.dk/ddf/fa.nsf/B2009T.pdf?openfileresource

Ďalšie informácie: Schéma sa nevzťahuje na výdavky na liečbu alebo prevenciu chorôb hydiny. Tieto výdavky hradí príjemca pomoci

Číslo pomoci: XA 351/08

Členský štát: Taliansko

Región: Regione Autonoma Friuli Venezia Giulia

Názov schémy štátnej pomoci alebo názov podniku prijímajúceho individuálnu štátnu pomoc: Regime di aiuto: Bando per la concessione di contributi in conto capitale alle imprese agricole della Provincia di Trieste per l'adozione di interventi di miglioramento ed ammodernamento aziendale

Právny základ: Determinazione presidenziale della Camera di commercio di Trieste n. 9 dell'11 settembre 2008

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 300 000 EUR

Maximálna intenzita pomoci: Ako je uvedené v nariadení (ES) č. 1857/2006 o výnimke v prípade činností uvedených v článku 4.

Intenzita pomoci nesmie prekročiť 60 % oprávnených výdavkov

Dátum implementácie: Od dátumu uverejnenia registračného čísla žiadosti o výnimku na internetovej stránke generálneho riaditeľstva pre poľnohospodárstvo a rozvoj vidieka

Trvanie schémy štátnej pomoci alebo individuálnej štátnej pomoci: Od 1. januára 2009 do 1. januára 2011

Účel pomoci: Investície do poľnohospodárskych podnikov [článok 4 nariadenia (ES) č. 1857/2006]

Príslušné odvetvia hospodárstva: Poľnohospodárstvo – poľnohospodárska prvovýroba

Názov a adresa orgánu poskytujúceho pomoc:

Camera di Commercio di Trieste Piazza della Borsa, 14 I-34121 Trieste

Internetová stránka: http://www.ts.camcom.it/WebMagazine/0809_BandoAgricolo.htm

Ďalšie informácie: —

Číslo pomoci: XA 356/08

Členský štát: Španielsko

Región: Comunidad Valenciana

Názov schémy štátnej pomoci alebo názov podniku prijímajúceho individuálnu štátnu pomoc: Ayuda Nominativa a favor de la Federación de Cooperativas Agrarias Valencianas (FECOAV), para la coordinación de actuaciones de Técnicos de ATRIAS

Právny základ: PROYECTO DE RESOLUCIÓN, del Secretario Autonómico de Agricultura, Pesca y Alimentación, por la que se concede una ayuda a la Federación de Cooperativas Agrarias Valencianas (FECOAV)

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Pomoc sa vyplatí v rámci položky 12.02.01.542.20.4 – T2122 z výdavkového rozpočtu regionálnej správy a predstavuje čiastku 250 000 EUR ročne.

Na celé obdobie trvania schémy pomoci sa plánuje celková čiastka vo výške 1 500 000 EUR

Maximálna intenzita pomoci: 100 % nákladov až do výšky 250 000 EUR ročne

Dátum implementácie: Od dátumu uverejnenia evidenčného čísla žiadosti o oslobodenie na internetovej stránke generálneho riaditeľstva Európskej komisie pre poľnohospodárstvo a rozvoj vidieka

Trvanie schémy štátnej pomoci alebo individuálnej štátnej pomoci: Do 31. decembra 2013

Účel pomoci: Pomoc je určená na koordináciu činností odborníkov ATRIAS prostredníctvom propagácie, hodnotenia a monitorovania integrovanej výroby a spolupráce v boji proti škodlivým látkam.

Článok 15 nariadenia (ES) č. 1857/2006

Štatistická klasifikácia ekonomických činností v Európskom spoločenstve (NACE): 0161: Služby súvisiace s pestovaním plodín

Názov a adresa orgánu poskytujúceho pomoc:

Conselleria de Agricultura, Pesca y Alimentación C/ Amadeo de Saboya, No 2 E-46010 Valencia

Internetová stránka: http://www.agricultura.gva.es/especiales/ayudas_agrarias/pdf/FECOAV%20II%20ATRIAs_ADVs.pdf

Číslo pomoci: XA 360/08

Členský štát: Spolková republika Nemecko

Región: Freistaat Bayern

Názov schémy štátnej pomoci alebo názov podniku prijímajúceho individuálnu štátnu pomoc: Übernahme der Kosten für den Impfstoff im Rahmen einer Notimpfung gegen Blauzungenkrankheit bei Rindern, Schafen und Ziegen

Bereitstellung von Impfstoff für die Tierhalter

Právny základ: Verordnung zum Schutz gegen die Blauzungenkrankheit (konsolidierte Fassung), geändert durch Artikel 2 der Verordnung vom 22. August 2006 (elektronischer Bundesanzeiger Amtlicher Teil 43 2006 V1), geändert durch Artikel 3 der Verordnung vom 6. Juli 2007 (Bundesgesetzblatt I Seite 1264), geändert durch Artikel 3 der Verordnung vom 21. Dezember 2007 (Bundesgesetzblatt I Seite 3144)

Verordnung über bestimmte Impfstoffe zum Schutz vor der Blauzungenkrankheit vom 2. Mai 2008 (BAnz. 2008 Nr. 67 S. 1599)

Rozhodnutie Komisie z 24. júla 2008 o povolení plánov určitých členských štátov vzhľadom na núdzové zaočkovanie proti katarálnej horúčke oviec a určenia sumy finančnej pomoci zo strany Spoločenstva na roky 2007 a 2008

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 750 000 EUR

Maximálna intenzita pomoci: Do výšky 100 %

Dátum implementácie: Pomoc sa poskytuje od uverejnenia súhrnných informácií o schéme pomoci na internete

Trvanie schémy štátnej pomoci alebo individuálnej štátnej pomoci: Od 1. novembra 2008 do 31. decembra 2008

Účel pomoci: Aby sa zabránilo rýchlemu rozšíreniu katarálnej horúčky oviec a z nej vyplývajúcemu ohrozeniu poľnohospodárskych podnikov, musí sa vykonať rýchla akcia núdzového zaočkovania na celom území Bavorska. Z tohto dôvodu je rýchla imunizácia populácie zvierat v štátnom záujme. Pritom centrálnou otázkou nie je len záchrana hodnoty jednotlivých zvierat, ale v prvom rade imunizácia postihnutých populácií zvierat, ako aj redukcia zdrojov infekcie, z ktorých sa choroba prenáša.

V súčasnosti v Nemecku ani v EÚ ešte nie je k dispozícii povolená očkovacia látka na očkovanie proti sérotypu 8 (prebiehajú povoľovacie postupy). Chovatelia nemajú žiadnu možnosť si očkovaciu látku zakúpiť.

Aplikáciu dostupných očkovacích látok však Bavorské ministerstvo životného prostredia, zdravia a ochrany spotrebiteľa umožnilo prostredníctvom núdzového nariadenia. V rámci celoeurópskej verejnej súťaže, ktorú zrealizovali jednotlivé krajiny, sa vybrali očkovacie látky, ktoré sa celoplošne aplikujú. Neškodnosť a účinky týchto troch vybraných očkovacích látok vedecky zdokumentoval Friedrich-Loeffler-Institut z iniciatívy spolkovej krajiny Meklenbursko-Predpomoransko.

Príjemcami sú malé a stredné podniky v zmysle nariadenia (ES) č. 1857/2006.

Pomoc sa príjemcom nevypláca priamo, ale poskytuje sa vo forme dotovaných služieb. Bavorské ministerstvo životného prostredia, zdravia a ochrany spotrebiteľa preberá náklady očkovacej látky a uhradí ich predajcovi.

Pomoc sa netýka opatrení, ktorých náklady by podľa práva Spoločenstva museli znášať samotné poľnohospodárske podniky.

Prevzatie nákladov na obstaranie očkovacej látky na základnú imunizáciu 2,9 miliónov kusov hovädzieho dobytka a 500 000 oviec/kôz. Náklady na obstaranie očkovacej látky sú približne 5 mil. EUR, pričom táto suma sa zníži o podiel zo spolufinancovania.

Náklady na očkovanie sa spolufinancujú sumou 0,6 EUR za jednu dávku (množstvo dávok očkovacej látky približne 6,3 mil. dávok = 0,6 EUR × 6,3 mil. = 3,75 mil. EUR). V Nemecku je na účely obstarania očkovacej látky a jej aplikácie k dispozícii spolu 17 mil. EUR, odhadovaný podiel pre Bavorsko je pribl. 25 % = 4,25 mil. EUR na očkovaciu látku a jej aplikáciu

Základ pomoci v právnych predpisoch EÚ: Článok 10 ods. 1, 3 – 8 nariadenia (ES) č. 1857/2006

Príslušné odvetvia hospodárstva: Chovatelia hovädzieho dobytku, oviec a kôz (poľnohospodárske podniky)

Názov a adresa orgánu poskytujúceho pomoc:

Bayerisches Staatsministerium für Umwelt, Gesundheit und Verbraucherschutz Rosenkavalierplatz 2 Postfach 810140 D-81901 München

Prípadné otázky adresujte:

Bayerisches Staatsministerium für Landwirtschaft und Forsten Referat G 6 Ludwigstr. 2 D-80539 München Tel. (49) 89 2182 2222

Internetová stránka: Právny základ:

www.bundesrecht.juris.de/bundesrecht/blauzungenimpfstv/gesamt.pdf

http://www.lgl.bayern.de/veterinaer/blauzungenkrankheit.htm

Schéma pomoci:

http://www.stmugv.bayern.de/tiergesundheit/krankheiten/blauzunge/beihilfe.htm

Ďalšie informácie: —